
საქართველოს მთავრობის 

განკარგულება №530

2007 წლის 21 სექტემბერი 
ქ. თბილისი

თვითმმართველი ქალაქი ქუთაისისათვის სახელმწიფო ბიუჯეტიდან თანხის გამოყოფის შესახებ
1. „საქართველოს 2007 წლის სახელმწიფო ბიუჯეტის შესახებ“ საქართველოს კანონის 42-ე მუხლის მე-9 პუნქტით „საქართველოს რეგიონებში განსახორციელებელი პროექტები​სათვის” გათვალისწინებული ასიგნებიდან საქართველოს ფინანსთა სამინისტრომ (ნ. გილაური) თვითმმართველ ქალაქ ქუთაისის მერიას გამოუყოს 3 000 000 (სამი მილიონი) ლარი ქ. ქუთაისის ცენტრალური ნაწილის ინფრასტრუქტურის რეაბილი​ტაციისათვის.

2. „სახელმწიფო შესყიდვების შესახებ“ საქართველოს კანონის მე-10 მუხლის მე-3 პუნქტის „ე“ ქვეპუნქტის შესაბამისად, სამუშაოთა მაქსიმალურად მოკლე დროში განხორციელების უზრუნველსაყოფად ქალაქ ქუთაისის მერიამ სახელმწიფო შესყიდვა განახორციელოს ერთ პირთან მოლაპარაკების საშუალებით.

3. განკარგულების შესრულების კონტროლი განახორცი​ელოს საქართველოს ფინანსთა სამინისტრომ (ნ. გილაური), ასევე კონტროლის განხორციელება ეთხოვოს სახელმწიფო რწმუნებულს – გუბერნატორს ა. ბობოხიძეს ადმინისტრაციულ-ტერიტორიულ ერთეულებში (ქ. ქუთაისის, ჭიათურის, ტყიბულის, წყალტუბოს, ბაღდათის, ვანის, ზესტაფონის, თერჯოლის, სამტრედიის, საჩხერის, ხარაგაულის, ხონის მუნიციპალიტეტები). 
4. განკარგულება ძალაშია ხელმოწერის დღიდან.

